CELEX: E2015J0013
Language: fi
Date: 2015-12-16 00:00:00
Title: Tuomioistuimen tuomio, annettu 16 päivänä joulukuuta 2015, asiassa E-13/15 – Abuelo Insua Juan Bautista vastaan Liechtensteinische Invalidenversicherung (Sosiaaliturvajärjestelmien yhteensovittaminen – asetuksen (EY) N:o 987/2009 87 artiklan 2 kohta – oleskelu- tai asuinpaikan laitoksen lääketieteellisten havaintojen sitova vaikutus – oikeus riitauttaa kyseiset havainnot – tasa-arvoisen kohtelun periaate)

5.1.2017   
            
            
               FI
            
            
               Euroopan unionin virallinen lehti
            
            
               C 2/4
            
         TUOMIOISTUIMEN TUOMIO,
   annettu 16 päivänä joulukuuta 2015,
   asiassa E-13/15
   Abuelo Insua Juan Bautista vastaan Liechtensteinische Invalidenversicherung
   (Sosiaaliturvajärjestelmien yhteensovittaminen – asetuksen (EY) N:o 987/2009 87 artiklan 2 kohta – oleskelu- tai asuinpaikan laitoksen lääketieteellisten havaintojen sitova vaikutus – oikeus riitauttaa kyseiset havainnot – tasa-arvoisen kohtelun periaate)
   (2017/C 2/04)
   Asiassa E-13/15, Abuelo Insua Juan Bautista vastaan Liechtensteinische Invalidenversicherung, Liechtensteinin ruhtinaskunnan muutoksenhakutuomioistuin (Fürstliches Obergericht) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 87 artiklan 2 kohdan tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 16 päivänä joulukuuta 2015 tuomion, jonka tuomiolauselma on seuraava:
   Asetuksen (EY) N:o 987/2009 87 artiklan 2 kohta ei estä etuuksien saajaa tai hakijaa riitauttamasta kyseisen säännöksen nojalla esitettyjä oleskelu- tai asuinpaikan laitoksen havaintoja velallislaitoksessa vireillä olevassa hallinnollisessa menettelyssä.